ZAPISNIK
sa 13. redovne sjednice Općinskog vijeća Općine Udbina
održane dana 31.svibnja 2023.godine u prostoriji općinske vijećnice


Započeto u 13,00 h.


NAZOČNI: 

Vijećnici:


1. SLOBODAN BJELOBABA (SDSS),
2. DANE ĐUKIĆ (SDSS),
3. MILAN UZELAC (SDSS),
4. ANKICA JAVOR (HDZ),
5. IVANA KRMPOTIĆ (LiPo),

Ostali:

6. JOSIP SEUČEK – načelnik Općine Udbina,

7. VESNA ROSANDIĆ TOPALOVIĆ – pročelnica Jedinstvenog upravnog odjela Općine Udbina
8. MARINA GUČANIN FRANJIČIĆ, zamjenica načelnika iz reda hrvatskog naroda

Odsutni vijećnici:
1. DUŠAN ZEC (SDSS) - opravdano
2. JOSIP ŠUBARIĆ (HDZ) – opravdano
3. ANĐELKA ŽIGIĆ (SDSS)- opravdano
4. IVANKA PERKOVIĆ BEGIĆ (HDZ) – opravdano
Zapisnik vodi Radmila Đević Ličina.

Predsjednik Općinskog vijeća Slobodan Bjelobaba pozdravlja sve prisutne, otvara trinaestu redovnu sjednicu u ovom sastavu, konstatira da sjednica ima kvorum (5/9 vijećnika) i da može započeti sa radom.

Prije početka sjednice predsjednik Općinskog vijeća otvara aktualni sat.
Vijećnica gđa.Ankica Javor postavlja pitanje da li će se proglasiti elementarna nepogoda zbog povećanih oborina, načelnik daje odgovor kako je Općina iz Županije zaprimila dopis u  kojem traže izvješće o trenutnom stanju na našem području.
Vijećnik Milan Uzelac postavlja pitanje da li će se moći urediti bunari, radi se o sedam do osam kultnih bunara, koji su kao spomenici i predstavljajuj kulturu naroda na ovom području.  Pročelnica Vesna Rosandić Topalović odgovora kako su prošle godine sanirana dva bunara  na području naselja Visuć i Momčilović Brda te da su i ove godine planirana određena sredstva za navedenu namjenu.
Vijećnica Ankica Javor postavlja pitanje vezano za košnju trave preko Krbave i uz put. Načelnik daje odgovor da taj posao odrađuju Lika ceste i posao će biti odrađen u što skorijem vremenu.

Obzirom da nije više bilo tema za razmatranje u aktualnom satu, predsjednik Vijeća isti zatvara te za sjednicu Vijeća predlaže slijedeći dnevni red:

1. Usvajanje zapisnika sa 12. redovne sjednice Općinskog vijeća,
2. Usvajanje Godišnjeg izvještaja o izvršenju Proračuna Općine Udbina za 2022.g. s izvještajima o izvršenju programa i financijskih planova proračunskih korisnika
· Godišnji izvještaj o izvršenju Proračuna Općine Udbina za 2022.g. 
· Izvještaj o izvršenju programa utroška sredstava od šumskog doprinosa za 2022.g.,
· Izvještaj o izvršenju programa utroška sredstava od poljoprivrednog zemljišta za 2022.g.,
· Izvještaj o izvršenju programa utroška sredstava od naknade za zadržavanje nezakonito izgrađenih zgrada u prostoru za 2022.g.,
· Izvještaj o izvršenju programa utroška sredstava od prodaje obiteljskih kuća i stanova u državnom vlasništvu za 2022.g,
· Izvještaj o izvršenju programa javnih potreba za 2022.g.,
· Izvještaj o izvršenju programa gradnje objekata komunalne infrastrukture za 2022.g.,
· Izvještaj o izvršenju programa održavanja objekata komunalne infrastrukture za 2022.g.
· Izvještaji o izvršenju financijskih planova proračunskih korisnika za 2022. godinu
3. Donošenje Odluke o raspodjeli rezultata poslovanja za 2022. godinu,
4. Donošenje Odluke o gospodarenju nekretninama u vlasništvu Općine Udbina,
5. Donošenje Odluke o visini koeficijenata i osnovice za obračun plaće općinskog načelnika i zamjenika,
6. Donošenje Odluke o visini koeficijenata za obračun plaće službenika i namještenika u Jedinstvenom upravnom odjelu Općine Udbina,
7. Donošenje Odluke o visini koeficijenata za obračun plaće zaposlenika u Dječjem vrtiću Medo
8. Donošenje Odluke o visini koeficijenata za obračun plaće zaposlenika u Centru za pomoć u kući Općine Udbina,
9. Donošenje Godišnjeg provedbenog plana unapređenja zaštite od požara na području Općine Udbina za 2023.g.,
10. Razno



1. Usvajanje zapisnika sa 12. redovne sjednice Općinskog vijeća

Predsjednik pita prisutne da li netko ima primjedbi na zapisnik sa dvanaeste redovne sjednice, te obzirom da primjedbi nije bilo isti daje na usvajanje. 

Zapisnik sa 12. sjednice Općinskog vijeća jednoglasno je sa pet (5) glasova ZA usvojen.

2. Usvajanje Godišnjeg izvještaja o izvršenju Proračuna Općine Udbina za 2022.g. s izvještajima o izvršenju programa i financijskih planova proračunskih korisnika

Predsjednik Vijeća navodi sve izvještaje u točci dnevnog reda, te daje riječ pročelnici JUO koja putem prezentacije upoznaje vijećnike sa Godišnjim izvještajem o izvršenju Proračuna Općine Udbina za 2022. godinu. Navodi visinu izvršenja proračuna, obrazlaže prihode i rashode iz izvršenja plana Proračuna u 2022. godini te pojedinačno izvještaje o utrošku namjenskih sredstava proračuna.
Predsjednik vijeća postavlja pitanje vezano za projekt mrtvačnice, do kud se stiglo sa projektom, na što g.Zlatko daje odgovor da se to sve odužilo zbog prikipljanja dokumentacije, projekt traje još od 2017.g. i trenutno smo u fazi čekanja građevinske dozvole. Vijećnik Milan Uzelac postavlja pitanje vezano za nerazvrstane ceste, da li se u  dogovoru sa Šumarijom mogu asfaltirati obzirom da oni te iste ceste koriste i uništavaju jer su njihovi kamioni dosta teži od propisane težine koja tom cestom smije proći. Načelnik odgovara da su nedavno imali takav slučaj u Krbavici, predložiti će na sastanku koji se treba održati sljedeći tjedan da šumarija sudjeluje u održavanju dijela cesta koje koristi. Vijećnica Ankica Javor postavlja pitanje vezano uz čišćenje groblja u naselju Podlapača, na što Načelnik odgovara da su Proračunom za 2023.g. planirana sredstva za održavanje groblja u okviru kojeg je i groblje Podlapača.
Godišnji izvještaj za prethodnu godinu je sa pet (5) glasova jednoglasno usvojen.
3. Donošenje Odluke o raspodjeli rezultata poslovanja za 2022. godinu
Predsjednik Vijeća riječ daje Pročelnici koja ukratko obrazlaže razloge za donošenje ove Odluke kojom se utvrđuje rezultat poslovanja, raspodjela rezultata poslovanja utvrđenih Godišnjim izvještajem o izvršenju Proračuna Općine Udbina. 
Obzirom da nije bilo pitanja Odluka o raspodjeli rezultata poslovanja za 2022. godinu jednoglasno je sa pet (5) glasova usvojena.

4. Donošenje Odluke o gospodarenju nekretninama u vlasništvu Općine Udbina

Za obrazloženje ove točke dnevnog reda Predsjednik vijeća poziva g. Zlatka Brkića. 
G. Brkić navodi da se ovom Odlukom  propisuju uvjeti, način i postupak raspolaganja i upravljanja nekretninama u vlasništvu Općine Udbina te postupak stjecanja nekretnina u vlasništvo Općine, također navodi kako je prošlo već 10 godina od donošenja prethodne Odluke te da se išlo u izradu nove. 

Nakon kratkog izlaganja, a obzirom da nije bilo pitanja  Predsjednik Vijeća prijedlog Odluke daje na usvajanje, te je jednoglasno sa pet (5) glasova ZA donesena Odluka o gospodarenju nekretninama u vlasništvu Općine Udbina.
5. Donošenje Odluke o visini koeficijenata i osnovice za obračun plaće općinskog načelnika i zamjenika

Vezano za ovu točku dnevnog reda predsjednik Vijeća riječ daje riječ Pročelnici JUO koja ukratko obrazlaže prijedlog Odluke te navodi da se predlaže  povećanje koeficijenata plaće za 5%,koji se nisu mijenjali od 2017. i 2018. godine. Za provođenje ove Odluke osigurana su financijska sredstva u Proračunu Općine Udbina za 2023.g. 

Obzirom da nije bilo dodatnih pitanja predsjednik prijedlog Odluke o visini koeficijenata i osnovice za obračun plaće općinskog načelnika i zamjenika daje na usvajanje te je Odluka jednoglasno sa pet (5) glasova ZA usvojena.

6. Donošenje Odluke o visini koeficijenata za obračun plaće službenika i namještenika u Jedinstvenom upravnom odjelu Općine Udbina

Predsjednik Općinskog vijeća riječ daje ponovno Pročelnici JUO koja navodi da se ovom Odlukom predlaže povećanje koeficijenata plaće zaposlenih službenika i namještenika u Jedinstvenom upravnom odjelu Općine Udbina u rasponu povećanja od 4% do 13% pri čemu su najviši postoci povećanja usmjereni na niže rangirana radna mjesta s niskim plaćama te na radna mjesta kod kojih je veća razlika u visini plaće u odnosu na državne službenike na radnim mjestima približne složenosti poslova. Povećanjem osnovice plaće ne bi se postiglo ravnopravno povećanje plaće za zaposlenike s najnižim primanjima te je predloženo povećanje koeficijenata. Također, radi se o usklađivanju koeficijenata s Uredbom Vlade RH o visini minimalne plaće za 2023. Povećanje plaće za najniže rangirano radno mjesto većim dijelom je već u primjeni zbog obveze isplate minimalne plaće. Za provedbu ove Odluke osigurana su financijska sredstva u Proračunu Općine Udbina za 2023.g. 

Nije bilo rasprave.

Predsjednik Vijeća Prijedlog Odluke o visini koeficijenata za obračun plaće službenika i namještenika u Jedinstvenom upravnom odjelu Općine Udbina daje na usvajanje, te je Odluka o visini koeficijenata za obračun plaće službenika i namještenika u Jedinstvenom upravnom odjelu Općine Udbina jednoglasno sa pet (5) glasova ZA usvojena. 

7. Donošenje Odluke o visini koeficijenata za obračun plaće zaposlenika u Dječjem vrtiću Medo
Vezano za ovu točku dnevnog reda predsjednik Vijeća riječ daje riječ Pročelnici JUO koja ističe da se sredstva za plaće zaposlenih u dječjem vrtiću Medo osiguravaju u Proračunu Općine Udbina. Ovom Odlukom predlaže se povećanje koeficijenata plaće zaposlenih u rasponu povećanja od 6% do 16% pri čemu su najviši postoci povećanja usmjereni na niže rangirana radna mjesta s niskim plaćama zbog povećanja minimalne plaće za 2023.g. Povećanje za niže rangirana radna mjesta je većim dijelom već u primjeni zbog obveze isplate minimalne plaće.

Nije bilo rasprave.

Predsjednik Vijeća Prijedlog Odluke o visini koeficijenata za obračun plaće zaposlenika u Dječjem vrtiću Medo daje na usvajanje, te je Odluka o visini koeficijenata za obračun plaće zaposlenika u Dječjem vrtiću Medo jednoglasno sa pet (5) glasova ZA usvojena. 


8. Donošenje Odluke o visini koeficijenata za obračun plaće zaposlenika u Centru za pomoć u kući Općine Udbina

Predsjednik Općinskog vijeća  ponovno daje riječ Pročelnici JUO, koja pojašnjava da se ovom Odlukom predlažu povećanja koeficijenata plaće zaposlenih u Centru za pomoć u kući u rasponu povećanja od 7% do 13% pri čemu su najviši postoci povećanja usmjereni na niže rangirana radna mjesta s niskim plaćama zbog povećanja minimalne plaće za 2023.g. Za niže rangirana mjesta predloženo povećanje je većim dijelom već u primjeni zbog obveze isplate minimalne plaće. Za provedbu ove Odluke osigurana su sredstva u Proračunu Općine Udbina za 2023.g.

Nije bilo rasprave.

Predsjednik Vijeća Prijedlog Odluke o visini koeficijenata za obračun plaće zaposlenika u Centru za pomoć u kući Općine Udbina daje na usvajanje  te je Odluka o visini koeficijenata za obračun plaće zaposlenika u Centru za pomoć u kući Općine Udbina jednoglasno sa pet (5) glasova ZA usvojena. 

9. Donošenje Godišnjeg provedbenog plana unapređenja zaštite od požara na području Općine Udbina za 2023.g.,

Za ovu točku dnevnog reda Predsjednik poziva zamjenicu načelnika gđu Marinu Gučanin Franjičić koja ukratko obrazlaže prijedlog godišnjeg provedbenog plana unapređenja zaštite od požara za 2023.g. 

Nije bilo rasprave.

Po navedenom predsjednik Vijeća prijedlog Godišnjeg provedbenog plana unapređenja zaštite od požara na području Općine Udbina za 2023.godinu daje na usvajanje te je jednoglasno sa pet(5) glasova ZA  donesen.


10. Razno

Obzirom da više nitko od prisutnih nije imao prijedlog, pitanja, primjedbi, predsjednik Vijeća zaključuje sjednicu. 

            Sjednica završena u 14.15 h. 

KLASA: 021-05/21-01/01
URBROJ: 2125-12-02/03-23-19
U Udbini, 31.05.2023. godine.


Zapisničar:                                                                                 Predsjednik Općinskog vijeća:								

Radmila Đević Ličina 						      Slobodan Bjelobaba
1

